Διάταξη του Δικαστηρίου Δημόσιας Διοίκησης (πρώτο τμήμα) της 27ης Σεπτεμβρίου 2011 - Dittert κατά Επιτροπής
(Υπόθεση F-82/07) 1
(Υπαλληλική υπόθεση - Υπάλληλοι - Προαγωγή - Περίοδος προαγωγών 2006 -Νέα διάρθρωση σταδιοδρομιών - Επιμήκυνση της σταδιοδρομίας με τη θέσπιση νέων βαθμών για τους οποίους δεν υπάρχει αντιστοιχία στον προϊσχύσαντα ΚΥΚ - Εφαρμογή του άρθρου 45 του ΚΥΚ, του παραρτήματος XIII του ΚΥΚ καθώς και των ΓΔΕ που ισχύουν από το 2005 - Αρχή της ίσης μεταχειρίσεως - Αναδρομικό αποτέλεσμα των αποφάσεων περί προαγωγής από ημερομηνία προγενέστερη της 1ης Μαΐου 2004 - Μεταβατικά μέτρα - Προσφυγή προδήλως απορριπτέα)
Γλώσσα διαδικασίας: η γαλλική
Διάδικοι
Προσφεύγων: Daniel Dittert (Λουξεμβούργο, Λουξεμβούργο) (εκπρόσωποι: B. Cortese και C. Cortese, δικηγόροι)
Καθής: Ευρωπαϊκή Επιτροπή (εκπρόσωποι G. Berscheid και K. Herrmann)
Παρεμβαίνον υπέρ της καθής: Συμβούλιο της Ευρωπαϊκής Ένωσης (εκπρόσωποι: αρχικώς M. Arpio Santacruz και I. Šulce, στη συνέχεια M. Bauer, J. Monteiro και K. Zieleśkiewicz)
Αντικείμενο
Η ακύρωση της αποφάσεως της Επιτροπής της 23ης Απριλίου 2007 περί προαγωγής του προσφεύγοντος στον βαθμό AD 9 και όχι στον βαθμό AD 10.
Διατακτικό
Το Δικαστήριο Δημόσιας Διοίκησης διατάσσει:
Απορρίπτει την προσφυγή.
Ο D. Dittert και η Ευρωπαϊκή Επιτροπή φέρουν έκαστος τα δικαστικά του έξοδα.
Το Συμβούλιο της Ευρωπαϊκής Ένωσης, παρεμβαίνον, φέρει τα δικαστικά του έξοδα.
____________
1 - ΕΕ C 235 της 6.10.2007, σ. 32.